中日甲午戰爭後，清廷戰敗，將臺灣割讓畀日本。喺日本統治臺灣期間，教育方面推行「國語」（日本話）政策，日本語在政治上佔盡優勢，喺民間使用嘅臺灣話難免受其影響，直至今日，我哋重可以從而家嘅鶴佬話中搵到日本話影響嘅痕跡。1945年，第二次世界大戰結束，日本戰敗，國民政府接收臺灣；戰後國共發生內戰，國民黨政府戰敗，帶著大批軍隊同埋難民「轉進」臺灣，呢個係臺灣有史以來規模最大嘅一次移民活動，再加上日後推行嘅「國語」（呢次係北京話）運動，喺其影響之下，鶴佬話再度加入新嘅語料。